2000/783/EY: Komission päätös, tehty 6 päivänä joulukuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa (tiedoksiannettu numerolla K(2000) 3683) (ETA:n kannalta merkityksellinen teksti)



Virallinen lehti nro L 309 , 09/12/2000 s. 0038 - 0041



Komission päätös, tehty 6 päivänä joulukuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa (tiedoksiannettu numerolla K(2000) 3683) (ETA:n kannalta merkityksellinen teksti) (2000/783/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan g alakohdan, sekä katsoo seuraavaa: (1) Yhdistyneen kuningaskunnan eläinlääkintäviranomaiset ovat ilmoittaneet vuoden 2000 elokuusta lähtien klassisen sikaruton taudinpurkauksista Yhdistyneessä kuningaskunnassa. (2) Direktiivin 80/217/ETY 9 artiklan 1 kohdan mukaisesti perustettiin viipymättä suoja- ja valvonta-alueet taudinpurkausalueiden ympärille Suffolkissa, Norfolkissa ja Essexissä. (3) Tuoreen lihan terveysmerkinnästä säädetään terveyttä koskevista vaatimuksista tuoreen lihan tuotannossa ja markkinoille saattamisessa 26 päivänä kesäkuuta 1964 annetussa neuvoston direktiivissä 64/433/ETY(2), sellaisena kuin se on viimeksi muutettuna direktiivillä 95/23/EY(3). (4) Yhdistyneen kuningaskunnan esittämän pyynnön jälkeen komissio hyväksyi päätöksellä 2000/543/EY(4) ja päätöksellä 2000/650/EY(5), sellaisena kuin se on muutettuna päätöksellä 2000/720/EY(6), erityisratkaisut sellaisen sianlihan merkitsemisen ja käytön osalta, joka on saatu tietyillä Norfolkiin ja Suffolkiin perustetuilla valvonta-alueilla sijaitsevilta tiloilta tulevista, toimivaltaisen viranomaisen antamalla erityisluvalla teurastetuista sioista. Näiden päätösten voimassaoloajat päättyivät 30 päivänä syyskuuta 2000 ja 15 päivänä marraskuuta 2000. (5) Yhdistynyt kuningaskunta on pyytänyt uuden erityisratkaisun hyväksymistä sellaisen sianlihan merkitsemisen ja käytön osalta, joka on saatu Norfolkiin ja Suffolkiin perustetuilla valvonta-alueilla sijaitsevilta tiloilta tulevista sioista. Näissä valvonta-alueissa on mukana myös 4 päivänä marraskuuta 2000 vahvistetun klassisen sikaruton taudinpurkauksen jälkeen perustettu valvonta-alue. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Rajoittamatta direktiivin 80/217/ETY ja erityisesti sen 9 artiklan 6 kohdan soveltamista Yhdistynyt kuningaskunta saa tehdä neuvoston direktiivin 64/433/ETY 3 artiklan 1 kohdan A kohdan e alakohdassa kuvatun merkinnän sianlihaan, joka on saatu 4 päivään marraskuuta 2000 mennessä vahvistettujen taudinpurkausten vuoksi direktiivin 80/217/ETY 9 artiklan 1 kohdan säännösten mukaisesti Norfolkiin ja Suffolkiin perustetuilla valvonta-alueilla sijaitsevilta tiloilta peräisin olevista sioista sillä edellytyksellä, että kyseiset siat: a) ovat peräisin valvonta-alueelta: - jossa ei ole todettu klassisen sikaruton taudinpurkauksia viimeisten 21 päivän aikana ja jossa on kulunut vähintään 21 päivää siitä, kun tartuntatilojen alustava puhdistus ja desinfiointi saatiin päätökseen, - joka on perustettu sellaisen suoja-alueen ympärille, jossa on tehty klassisen sikaruton serologisia testejä kaikilla sikatiloilla sen jälkeen, kun klassisen sikaruton taudinpurkauksia todettiin, ja näiden testien tulokset olivat negatiiviset; b) ovat peräisin tilalta: - johon on sovellettu direktiivin 80/217/ETY 9 artiklan 6 kohdan f ja g alakohdan säännösten mukaisesti vahvistettuja suojatoimenpiteitä, - jolla ei ole ollut epidemiologisen tutkimuksen jälkeen yhteyksiä tartuntatiloihin, - jolla eläinlääkäri on säännöllisesti tehnyt tarkastuksia alueen perustamisen jälkeen ja jonka kaikki siat on tutkittu; c) ovat sisältyneet ruumiinlämmön valvonnan ja kliinisen tutkimuksen ohjelmaan. Ohjelma on toteutettava liitteessä I olevan 3 kohdan mukaisesti; d) on teurastettu 12 tunnin kuluessa niiden saapumisesta teurastamoon. 2 artikla Yhdistyneen kuningaskunnan on varmistettava, että 1 artiklassa tarkoitetulle lihalle annetaan liitteen II mukainen todistus. 3 artikla Edellä olevan 1 artiklan vaatimuksia vastaavan ja yhteisön sisäiseen kauppaan saatettavan sianlihan mukana on seurattava 2 artiklassa tarkoitettu todistus. 4 artikla Yhdistyneen kuningaskunnan on varmistettava, että 1 artiklassa tarkoitettuja sikoja vastaanottamaan nimetyt teurastamot eivät samana päivänä ota vastaan muita teurassikoja. 5 artikla Yhdistyneen kuningaskunnan on toimitettava jäsenvaltioille ja komissiolle: a) 1 artiklassa tarkoitettuja teurassikoja vastaanottamaan nimettyjen teurastamojen nimi ja sijainti; b) raportti, jossa on oltava seuraavat tiedot: - nimetyissä teurastamoissa teurastettujen sikojen lukumäärä, - direktiivin 80/217/ETY 9 artiklan 6 kohdan f alakohdan i alakohdan vaatimusten mukaisesti teurassikoihin sovellettava tunnistusjärjestelmä ja siirtojen valvonta, - liitteessä I tarkoitetun ruumiinlämmön valvontaohjelman soveltamiseksi annetut ohjeet. 6 artikla Tätä päätöstä sovelletaan 20 päivään joulukuuta 2000. 7 artikla Tämä päätös on osoitettu kaikille jäsenvaltioille. Tehty Brysselissä 6 päivänä joulukuuta 2000. Komission puolesta David Byrne Komission jäsen (1) EYVL L 47, 21.1.1980, s. 11. (2) EYVL 121, 29.7.1964, s. 2012/64. (3) EYVL L 243, 11.10.1995, s. 7. (4) EYVL L 231, 13.9.2000, s. 14. (5) EYVL L 272, 25.10.2000, s. 42. (6) EYVL L 291, 18.11.2000, s. 32. LIITE I RUUMIINLÄMMÖN VALVONTA Edellä 1 artiklan c alakohdassa tarkoitettu ruumiinlämmön valvonnan ja kliinisen tutkimuksen ohjelma toteutetaan seuraavasti: 1) Enintään 24 tuntia ennen teurastettaviksi tarkoitettujen sikojen lastaamista toimivaltaisen eläinlääkintäviranomaisen on varmistettava, että virkaeläinlääkäri mittaa kyseiseen lähetykseen kuuluvien sikojen ruumiinlämmön niiden peräsuolesta lämpömittarilla. Ruumiinlämmön osalta valvottavien sikojen lukumäärä on seuraava: >TAULUKON PAIKKA> Tutkimuksen aikana kustakin siasta on kirjattava seuraavat tiedot toimivaltaisten eläinlääkintäviranomaisten laatimaan taulukkoon: korvamerkin numero, tutkimuksen ajankohta ja ruumiinlämpö. Jos sian ruumiinlämpö on vähintään 40 °C, asiasta on viipymättä ilmoitettava virkaeläinlääkärille. Tautitilanteen tutkiminen on aloitettava ja samalla on otettava huomioon yhteisön toimenpiteistä klassisen sikaruton torjumiseksi annetun direktiivin 80/217/ETY 4 artiklan säännökset. 2) Välittömästi (0-3 tuntia) ennen edellä 1 kohdassa kuvatulla tavalla tutkitun lähetyksen lastaamista toimivaltaisten eläinlääkintäviranomaisten nimeämän virkaeläinlääkärin on tehtävä kliininen tutkimus. 3) Edellä 1 ja 2 kohdassa kuvatulla tavalla tutkittujen sikojen lastaamisen yhteydessä virkaeläinlääkärin on annettava terveystodistus, jonka on seurattava lähetyksen mukana nimettyyn teurastamoon. 4) Ruumiinlämmön valvonnan tulokset on annettava nimetyssä teurastamossa eläinlääkärille, joka tekee ante mortem -tutkimuksen. LIITE II >PIC FILE= "L_2000309FI.004102.EPS">